Jüri Võigemast

Jüri Võigemast (sündinud 18. novembril 1956 Raplas) on eesti poliitik ja omavalitsustegelane.

1975. aastal lõpetas ta Rapla Keskkooli. 1982. aastal lõpetas Tallinna Polütehnilise Instituudi tööstus- ja tsiviilehituse eriala.

Aastatel 1979–1984 töötas EPT jaoskonnajuhatajana, 1984–1990 Rapla Agrotööstuskoondise projekti peainsenerina.Kes on kes Eesti poliitikas 1988–1992. Tallinn: Eesti Entsüklopeediakirjastus, 1992

1989. aastast oli ta Rapla maakonna volikogu ja Rapla vallavolikogu liige, 26. septembrist 1990 kuni 1993 oktoobrini Rapla maakonna volikogu esimees. 

1991. aastast on ta Eesti Keskerakonna liige. 

Aastatel 1990–2005 oli ta Rapla vallavolikogu esimees.

Aastatel 1994–1996 oli ta Rahvusringhäälingu nõukogu liige.

28. jaanuarist 2002 21. märtsini 2003 oli ta Harri Õunapuu asendusliikmena (seoses Harri Õunapuu astumisega rahandusministri ametisse) IX Riigikogu liige.

Aastatel 2005–2019 oli ta Eesti Linnade Liidu (2018. aastast Eesti Linnade ja Valdade Liidu) tegevdirektor.

Tunnustus
2001 Valgetähe medaliklassi teenetemärk
2004 Kodanikupäeva aumärk
2006 Valgetähe IV klassi teenetemärk
2020 Eesti Linnade ja Valdade Liidu teenetemärk

Isiklikku
Tema poeg on näitleja Priit Võigemast.

Viited

Kategooria:Eesti omavalitsustegelased
Kategooria:Eesti Keskerakonna poliitikud
Kategooria:IX Riigikogu liikmed
Kategooria:Valgetähe IV klassi teenetemärgi kavalerid
Kategooria:Valgetähe medaliklassi teenetemärgi kavalerid
Kategooria:Tallinna Tehnikaülikooli vilistlased
Kategooria:Sündinud 1956